Pśerosćona krjasa

Pśerosćona krjasa (Lepidium perfoliatum) jo rostlina ze swójźby kśicnokwětarjowych rostlinow (Brassicaceae).

 Wopis 
Pśerosćona krjasa dośěgnjo wusokosć wót 20 až do 40 cm.

Spódne łopjena su dwójce našćěpane a wobstoje z linealnych, mjenjej ako 1 mm šyrokich wótrězkow. Kijaškowe łopjena su njeźělone, cełokšomne a jajojte a dłymoko z wotšobojtym spódku kijašk wobpśimuju.

Kwiśo wót maja až do junija. Blědožołte kwiśonki dośěgnu šyrokosć wót 2 až do 3 mm.

Tšuki su šyroko-jajojte abo rombiske.

 Stojnišćo 
Rosćo na drogach, na brjogach, na kamuškach a na lěźe.

 Rozšyrjenje 
Rostlina jo w srjejźnej a pódzajtšnej Europje rozšyrjona.

 Wužywanje 

 Nožki 

 Žrědła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 362  

Kategorija: Kśicnokwětarjowe rostliny